РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/158-20

12. новембар 2020. године

Б е о г р а д

ЗАПИСНИК

ПЕТЕ СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 12. НОВЕМБРА 2020. ГОДИНЕ

Седница је почела у 9,15 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Никола Јоловић, Оливера Пешић, Соња Влаховић, Братимир Васиљевић, Ана Чарапић, Владимир Маринковић, Марина Рагуш, Золтан Пек и Милорад Мијатовић.

Седници су присуствовали заменици чланова Одбора: Миленка Субић (заменик Зорана Бојанића), Адријана Пуповац (заменик Душка Тарбука) и Угљеша Марковић (заменик Душана Бајатовића).

Седници нису присуствовали чланови Одбора: Горан Ковачевић и Бобан Бирманчевић.

Седници су присуствовали и: Славица Савичић, државни секретар у Министарству финансија и Марија Филиповић из Министарства финансија.

Седници су присуствовали и народни посланици Виктор Јевтовић и Зоран Томић.

На предлог председника Одбора, Одбор је једногласно (13 гласова „за“) утврдио следећи:

Д н е в н и р е д:

1. Разматрање Предлога закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину, који је поднела Влада (број 400-1688/20 од 6. новембра 2020. године), у појединостима.

**ПРВА ТАЧКА ДНЕВНОГ РЕДА:** Разматрање Предлога закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину, који је поднела Влада (број 400-1688/20 од 6. новембра 2020. године), у појединостима

Одбор је, на основу члана 156. став 3. Пословника Народне Скупштине, већином гласова (1 „за“, 2 гласа „против“, 11 није гласало) одлучио да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандман на Предлог закона o изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020.годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину.

Одбор је одлучио да предложи Народној скупштини да **одбије** следећи амандман:

- на члан 7. с исправком коју су поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 9,20 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић